
Introdución 

Consellos prácticos á hora de acudir a servizos sociais 

Axudas sociais da Xunta de Galicia: 

_ RISGA 

_ Axudas Inclusión Social (AIS, antes nomeadas como AES) 
_ Modelo de alegación: aprobación por silencio administrativo 

Axudas sociais do Concello de Vigo: 

_ Axudas de Emerxencia Municipais (AEM) 

_ Modelo de alegación: aprobación por silencio administrativo 

Outras axudas 

Directorio de servizos sociais: concello e Xunta 
A ODS-Coia e as Asembleas polos Dereitos Sociais 

Ferramentas para a transformación social: 

_ Renda Básica das iguais (RBis) 

_ Puntos de Información sobre Dereitos Sociais 



Outros colectivos e webs 



Glosario de siglas 

As compas de Berri-Otxoak dino así: Infórmate, reúnete con outras persoas e de- 
fende os dereitos sociais! 

0 empobrecemento, o desemprego, a precariedade, as pensións de miseria, a cesta da compra 
que non parade subir, avivendaentendidacomo un ben de consumo, colócannosfronteaserias 
dificu Itades para atender as necesidades máis básicas. Isto fai que moitas persoas nos vexa- 
mos en graves problemas para cubrir os mínimos para a vida: alimentación, vivenda, saúde . . . 

Estas situacións estannos obrigando, a moitas de nós, a acudir aos chamados "servizos 
sociais" na procura de axuda, solución, ou, ás veces, dese milagre que precisamos para 
satisfacer as nosas necesidades básicas. 

A realidade amosa que o que debería de ser un acceso seguro e transparente a un servizo 
público (como a sanidade ou a educación) convértese, de feito, nunha "carreira de obstácu- 
los" onde desgraciadamente é preciso ir informada de antemán, coñecer os nosos dereitos, 
saber o que dicir e o que non se "permite" facer etc. 

A continuación deixamos indicacións, consellos, pautas... que consideramos útiles para 
aquelas persoas que pensan acudir ou xa tiveron contacto co mundo dos servizos sociais. 

Para nós esta guía é unha ferramenta máis coa que loitar polo dereito a unha vida digna 
para todas as persoas. 



Coia, decembro 2014 

.: CONSELLOS PRÁCTICOS Á HORA DE ACUDIR A SERVIZOS SOCIAIS :. 



Moitas persoas acoden cada día a servizos sociais na procura de respostas aos proble- 
mas de falta/insuficiencia de recursos en que nos deixa o capitalismo. No canto de ato- 
parnos dereitos, despáchasenos con atrancos burocráticos, con xuízos sobre as nosas 
vidas, con "non hai cartos"... Ante isto, achegamos unha serie de consellos para non 
nos sentirmos menosprezadas pola incapacidade, desidia e/ou complicidade co po- 
der de quen se supón están a traballar para garantir o benestar da comunidade. 



_ ESTÁS EXERCENDO 0 TEU DEREITO. POLÍTICOS OU TÉCNICOS NON CHE ESTÁN A 
FACER NINGÚN FAVOR. 



_ 0 máis importante: LEMBRA QUE NON ESTÁS SOA, non deixes que mi- 
nen a túa autoestima e acude ás entrevistas segura de ti mesma e do que que- 
res. Non vaias soa, acude con algún familiar ou amiga que che poida reforzar. 



_ Atraballadora social é unha empregada que ten dar o visto e prace ("valorar") átúa solicitu- 
de. Desde logo ten superiores técnicos e políticos que lle marcan directrices e lle piden contas. 



_ Antes de acudír á cita infórmate bendequeéoquevassolicitarepreparaadocumentaciónque 
chevan pedir.lstovaicheaforrartempoedaracheseguridadeáhoraderealizarostrámitesdatúa 
solicitude. QUE NON TE MAREEN COS PAPEIS OU CON INFORMACIÓNS CONTRADITORIAS. 



_ Pide que che dean por escrito toda a información que lles solicitas: a documentación que tes 
que presentar, o resgardo de entrega da axuda tramitada... e sobre todo se se negan a facer 
algún trámite ou che din que non che corresponde algunha axuda. Todo o que non consta por 
escrito non se pode reclamar. E LEMBRA QUE É 0 SEU TRABALLO E NON SE PODEN NEGAR. 



3 



_ NON tes por que dar detalles da túa vida privada que non tes por que acreditar. Por exem- 
plo: tes mozo? tes pais ou fillos que che poidan axudar? Ti es independente e non tes por 
que depender de ingresos doutras persoas. A túa unidade familiar componse de ti e, no seu 
caso, das persoas que dependan dos teus ingresos e vivan contigo. Se non convives cos 
teus pais, fillos, mozo... non tes por que dar ningún detalle dos seus ingresos ou recursos. 
Expón obxectivamente a túa situación de falla de recursos pero non entres en detalles íntimos. 

TES QUE TER CLARO QUE DETRÁS DA TÚA SITUACIÓN HAI MOITOS 

RESPONSÁBEIS(empresas, administracións públicas, políticos, bancos e banqueiros... que 
nos colocaron onde agora estamos). É unha reflexión falsa botar a culpa a outras persoas 
sen recursos (xitanas, veciñas, estranxeiras, etc.) de que nos mesmas non teñamos axu- 
das sociais. Se as institucións públicas quixesen, solucionarían máis situacións difíciles, con 
maiores achegas económicas, con vivendas públicas... Non é un problema económico, se- 
nón un problema de vontade política, porque cartos públicos (de todas), "habelos hainos". 

_ A solicitude de axudas públicas está pensada como unha carreira de obstáculos 
para que abandones. Ármate de enerxía e insiste. Lembra que só denunciando so- 
mos capaces de facer mudar a maneira de pensar e de facer dos que toman as deci- 
sións nesta sociedade: a continua e insistente denuncia pública, amosa a nosa vontade 
de loitar polo dereito a unha vida digna e fai mudar as posturas das que nos gobernan. 

1_ Que é a RISGA? 



Unha prestación da Xunta de Galicia destinada a garantir recur- 
sos económicos de subsistencia a quen careza deles, así como a alcan- 
zar progresivamente a súa autonomía e integración social e laboral. 

A contía media está ao redor dos 400 €/mes, aínda que varía en función do número de 
membros da unidade familiar e de se che conceden algún dos complementos. Polo mo- 
mento só funciona o complemento engadido para persoas que residan en réxime de alu- 
gueiro, que debe pedirse expresamente cando solicitas a RISGA á traballadora social. 

Se tes ingresos inferiores a 365 €/mes (que non sexan salario) cobrarás como RISGA a diferen- 
za entre a contía deses ingresos e a contía da RISGA que che corresponda (RISGA diferencial) . 

A RISGA ten contraprestación, que se traduce na obriga de cumprir co proxecto de integración 
social que asinas cando a solicitas (Por exemplo: procura de emprego, coidados de saúde . . . ). 



2 Onde se solkita? 



Nos servizos sociais dos concellos ou por rexistro da Xunta, concello... Lembra 
que has de quedar sempre cunha copia selada que especifique a data de entrega. 

A solicitude da RISGA inclúe ademais de datos obxectivos (ingresos, composi- 
ción familiar, datos da vivenda...) unha valoración da traballadora social, a cal re- 
mitirá á Xunta un informe e unha proposta de proxecto de integración social. 



3_ Cantos meses teño que agardar pola RISGA? 



A Xunta ten un prazo máximo de dous meses para resolver e notificar a solicitu- 
de da RISGA, desde que recibe, da Traballadora Social do Concello, o teu expedien- 
te completo (artigo 37.1). Se non tes notificación nese prazo a túa RISGA está con- 
cedida por silencio administrativo (artigo 37.3), pero terás que pedir por escrito 
ese recoñecemento por pasar o prazo máximo, xa que a Xunta non o fai de oficio. 

En Vigo a media de espera pola RISGA está nos 8/9 meses xa que aos atrasos do concello 
únense os da Xunta. En todo caso non dubides en solicitares a concesión por silencio logo 
dos 3 meses da entrega. 

4_ Unha vez que se me conceda a RISGA, é para toda a vida? 



NON. A concesión da RISGA faise por un ano, pero pódense obter prórrogas anu- 
ais indefinidamente, sempre que continúes cumprindo cos requisitos de acce- 
so e cos topes de ingresos. Para concederche a prórroga, a Xunta comprobará se 
segues cumprindo as condicións que che dan dereito á RISGA (artigo 22 da Lei). 



5_ Se traballo podo solkitar a RISGA? 



NON. Se quen a solicita ten traballo -con contrato- aínda con salario inferior á contía da 
RISGA, fica sen dereito por non cumprir un dos criterios de acceso: estar en situación de 
desemprego. 



6_ Se xa estou a percibir a RISGA, e atopo traballo, podo compatibilizalos? 



Sl. Se estás a cobrar a RISGA e atopas traballo, poden aplicarche o cham- 
ado "tramo de transición ao emprego" no que se che concede un com- 
plemento de ingresos ao teu salario, por tempo máximo de 7 meses. 

Se o novo salario que tes é menor que a contía da RISGA que percibes, ese sol- 
do non se desconta da RISGA, e pagaráseche un complemento (até alcan- 
zar un máximo de ingresos totais de 883, 3€) que irá diminuíndo desde 
o 1° até o 7° mes. A partir do 7° mes valorarase se segues a percibir ese complemento. 

Se o novo salario é máis alto que o que percibías da RISGA, se che concederá un comple- 
mento dese soldo até alcanzar un máximo de ingresos mensuais de 883, 3€ que irá dimi- 
nuíndo desde o 1° até o 7° mes. A partir do 7° mes, extínguese a RISGA definitivamente. 

*Estes tramos non se aplicarán até que non aproben o decreto que desenvolva a Lei, polo 
momento sen data prevista. 



7_ Se traballa algunha das persoas coas que convivo podemos cobrar a RISGA? 



Sl. Sempre e cando a persoa solicitante estea desempregada e a persoa que tra- 
balle o faga por un salario inferior á contía da RISGA que lle correspondería. 



Exemplo: a parella da solicitante/titular da RISGA traballa por horas nunha empre- 
sa de limpeza polo que recibe 200€/mes; emprego que poden compatibilizar cunha 
RISGA diferencial de 473€ (RISGA para 2 persoas) da que lle descontan os 200€. 

8_ Se cobro unha PNC, a RAI ou outra prestación podo percibir a RISGA? 



NON, a non ser que esa prestación non supere os 365,9 €/mes. 

A lei d¡ que a RISGA será incompatíbel con calquera pensión ou prestadón que supere 
os 365,9€/mes, tanto da solicitante como de calquera outro membro da unidade familiar. 



Exemplo: perceptora de PNC de xubilación que vive cunha neta non ten dereito á RISGA. 



Sl é compatíbel con subsidios que non superen eses 365,9€/mes. 

Temos o paradoxo de que un solicitante con semellantes ingresos ten dereito á RISGA se os 
ingresos veñen dunha prestación pero non se proceden dun emprego. 



Exemplo: percibo subsidio parcial do INEM de 213€/mes, o cal é compatíbel cunha 
RISGA diferencial. 



9_ Podo solicitar a RISGA antes de rematar unha prestación? 



NON. Coñecemos denegacións de RISGA a persoas que estaban a percibir axu- 
das no momento de presentar a solicitude; pois da interpretación do artigo 
6.4., deducen que no momento de facer a solicitude non podemos ter ingresos. 

Así moitas persoas, debido aos longos atrasos na tramitación da RISGA, solicitaban 
a RISGA mentres estaban a cobrar outras axudas. Era moi habitual que perceptoras 
da RAI (=426€ x 1 1 meses) iniciasen a tramitación da RISGA con varios meses de an- 
telación a que finalizase aquela, para tratar de quedar ningún mes sen ingresos; o cal 
agora non é posible e polo tanto obrígannos a agardar aínda máis meses pola RISGA. 



10_ Se recorro unha denegación de RISGA, teño que agardar resposta da Xunta 
para iniciar unha nova solicitude? 



NON. Podes presentar unha nova solicitude mentres agardas a que se resolva o re- 
curso ou a que transcorra o prazo máximo para resolverse (3 meses). Se esti- 
man o recurso, a nova solicitude quedará anulada. Se desestiman o recurso (ou 
transcorren os 3 meses sen resposta), a Xunta decidirá sobre esa nova solicitude. 

1 1_ Se comparto vivenda con outra persoa que cobra RISGA, teño dereito a ela? 



NON. A regra xeral é que só se concede unha RISGA por domicilio. Porén, hai situacións nas 
que se permite que dúas persoas que conviven na mesma vivenda perciban a RISGA: can- 
do unha persoa con cargas familiares non compartidas (familias monoparentais) se ve na 
obriga de ser acollida na casa doutra familia independente. Ten que ser unha situación moi 
puntual e limitada no tempo (como máximo 6 meses), transcorrido o cal, revogarán a RISGA 
por pasar a formar parte definitivamente da unidade convivencial. 



12_ Se son estranxeira, podo solicitar a RISGA? 



Sl, pero requiren que te atopes en situación de "residencia legal". 

Para persoas con nacionalidade de países da UE, esíxese a inscrición no Rexis- 
tro Xeral de Estranxeiros ou ben posuír a tarxeta de residencia comunitaria. 

No caso do resto de estranxeiros, só se pode solicitar a RISGA se contas coa oportu- 
na autorización para residir ou traballar (excepto refuxiados e con dereito a asilo). 



1 3_ Poden denegarme a RISGA porque os meus pais teñen recursos? 



Sl. Non se concede a RISGA se a persoa que a solicita conta con familiares "con obri- 
ga de prestar alimentos" (ascendentes: pais e avós, e descendentes: fillos, netos). 

Exemplo: se eu non teño ningún ingreso pero meu pai percibe unha pen- 
sión de xubilación, aínda que eu non viva con el, denéganme a RIS- 
GA porque meu pai ten a obriga de manterme (teña eu a idade que teña). 

Porén, isto non se aplica cando se demostre que a persoa coa obriga de prestar alimentos 
queda nunha situación moi precaria no caso de prestalos ou existan malas relacíóns familiares. 



: guífl nxudfls sociflis : 



14_ Podo solicitar outras axudas (AIS ou AEM) se cobro unha RISGA? 



Sl. A Xunta pode concederche unha Axuda de Inclusión Social (AIS) que son axudas 
puntuais para gastos extraordinarios ou urxentes, e que son compatíbeis coa RISGA. 

Tamén podes acceder ás Axudas de Emerxencia Munici- 
pal (AEM), que o Concello destina ás persoas con escasos recursos. 



15_ Se varían as miñas circunstancias mentres estou cobrando a RISGA, teño que 
comunicalo? 



Sl. Se tes algún cambio que inflúa no dereito a percibir a RISGA ou na súa contía (in- 
gresos mensuais, número de membros na familia...), tes a obriga de comunicalo para que 
a Xunta adapte a contía da RISGA a esa nova situación. Se non o comunicas e a Xun- 
ta se decata do cambio, poden suspenderche ou incluso extinguirche o cobro da RISGA. 



Á CONSELLERÍA DE TRABALLO E BENESTAR DA XUNTA DE GALICIA 



Delegación Provincial de N° Expediente: 

, maior de idade, con DNI , 

e enderezo a efectos de notificación en , 

ante esta Consellería, comparezo e, como mellor en dereito proceda, 

EXPOÑO 

Que por medio deste escrito veño a solicitar o recoñecemento e concesión da RENDA DE INTEGRACIÓN SOCIAL DE GALICIA, 
por silencio administrativo, ao amparo do disposto no 37.3 da Lei 10/2013 de 27 de novembro, de Inclusión Social de 
Galicia; solicitude que baseo nas seguintes 

ALEGACIÓNS 

PRIMEIRA. Que o / /20 presentei ante a Consellería de Benestar do Concello de Vigo, onde resido, solicitude 

de recoñecemento e percepción da RENDA DE INTEGRACIÓN SOCIAL DE GALICIA, en modelo oficial debidamente 
formalizado. 

SEGUNDA. Que, en virtude de dita presentación, foi incoado o oportuno expediente administrativo polos Servizos Sociais 

da citada Administración Local, con referencia n° e que foi remitido á Consellería á que me 

dirixo, con data / /20 . 

TERCEIRA. Malia o tempo transcorrido desde a data de presentación da solicitude, e da recepción do expediente, a día 
de hoxe, aínda non recibín notificación ao respecto, e non consta ningún tipo de resolución en dito procedemento 
administrativo. 

CUARTA. Que dispón o artigo 37 da lei 10/2013 de 27 de novembro, de Inclusión Social de Galicia que: "o 

órgano competente de ámbito provincial da Administración Autonómica elaborará a correspondente proposta de reso- 
lución e ditará a RESOLUCIÓN, QUE DEBERA SER NOTIFICADA NO PRAZO DE DOUS MESES DESDE A ENTRADA DA 
SOLICITUDEDA RISGA EN CALQUERA DOS REXISTROS DO ÓRGANO COMPETENTE PARA RESOLVER". 
(...) 

"3. Entenderanse estimadas aquelas sollcitudes de concesión da RISGA en que non se notifícase resoluc/on 

expresa no prazo de dous meses desde a entrada da solicitude da RISGA en calquera dos rexistros do órgano com- 
petente para a resolución. " 

QUINTA. Que en aplicación da lexislación reguladora da RISGA, que se acaba de transcribir, no caso que nos ocupa 
deberá de estimarse concedida dita Renda por silencio administrativo. 

Efectivamente, o meu expediente completo tivo entrada na Delegación Provincial da Consellería de Traballo e Benestar 

(competente para resolver) no día / /20 , polo que, o prazo máximo para notificar a resolución finali- 

zou o / /20 ; data desde a cal, a miña RISGA debe considerarse concedida por silencio admi- 

nistrativo. 

E como vimos dicindo, ningunha resolución foi emitida por esta Consellería, incumprindo, por tanto o prazo máximo de 
resolución establecido no precepto indicado. 

Portanto, a consecuencia legal e necesaria, ao amparo de dito precepto, ten que ser forzosamente, o recoñecemento por 
silencio administrativo do dereito a percibir a RISGA. 



E isto débese a que esta parte presentou toda a documentación que lle foi requirida e que se esixe na lexislación transcrita 
aos efectos da tramitación e posterior recoñecemento da prestación interesada. Polo que, a demora na tramitación 
do expediente non é atribuíbel en ningún caso a miña responsabilidade. 

Por todo o dito, en aplicación do disposto no artigo 43 da Lei 30/1 992 de 26 de novembro, e demais preceptos legais xa 
transcritos, a falta de resolución expresa en prazo ten como efecto a estimación da solicitude presentada por esta parte 
por silencio administrativo. 

SEXTA. Que a todo o que até o momento se acaba de expoñer, deberá engadirse como argumento para a concesión 
cautelar (estimación por silencio) que se está solicitando, a natureza e finalidade da Renda de Integración Social 
de Galicia, que tal e como expón a Lei 10/201 3, no seu artigo 6: 

"A Renda de Inclusión Social de Galicia é unha prestación pública destinada a garantir recursos económicos de subsisten- 
cla a quen careza deles, asícomo a acadar progresivamente a súa autonomía e integración social e laboral, mediante o 
dereito e o debera participar en procesos personalizados de /nserción con apo/o técnico e financeiro do Sistema galego 
de servizos sociais e do Sistema público de emprego de Galicia. " 

0 ¡ncumprimento de prazos e a inactividade da Administración resulta moito máis inaceptábel e, se cabe, ilegal, cando se 
producen en materia de servizos sociais, e dereitos básicos das persoas. 

Non se pode admitir que por simples trámites burocráticos, ou atrasos inxustificados, se estea a privar a unha persoa 
coma min, que se atopa nunha situación de emerxencia social, desprovista dunha fonte de ingresos e dun medio de vida 
que me permita garantir as miñas necesidades máis básicas, como o alimento, a vestimenta e a vivenda. 

0 simple atraso nun mes na concesión da RISGA supón colocarme nunha situación extrema, que se agrava co transcorrer 
dos meses. 

Por isto, por medio do presente escrito esixo que esta Administración Autonómica, competente en materia de servizos so- 
ciais, cumpra e faga cumprir os principios reitores e a finalidade das normas que regulan este tipo de axudas económicas, 
e evite que os mesmos se queden en simples declaracións de intencións, así como que, por medio do cumprimento estrito 
da legalidade, presten asistencia efectiva e puntual ás persoas que a necesitamos. 

Polo exposto, 
SOLICITO 

Que se admita este escrito presentado e, no seu oportuno mérito, teña por solicitado o recoñecemento do dereito a per- 

cibir a Renda de Integración Social de Galicia a nome de , por 

silencio administrativo, e tras os trámites que resulten oportunos, dite no seu día resolución pola que, con estimación das 
alegacións efectuadas, ACORDE RECOÑECER 0 DEREITO A PERCEPCIÓN DA RISGA Á SOLICITANTE, POR SILENCIO 
ADMINISTRATIVO. 



Vigo, de de 20. 



Asinado 

flxudfls inclusión socinl 



1_ Que son Axudas Inclusión Social (AIS)? 



Prestacións económicas non periódicas que concede a Xunta destinadas a su- 
fragar gastos extraordinarios e urxentes: vinculadas ao uso da vivenda (rendas 
de alugueiro, cotas hipotecarias, obras de reforma, mobiliario básico), aliment- 
ación, vestido, enxoval doméstico e atención sanitaria non cuberta polo SERGAS. 



2_ Quen pode solkitar unha AIS? 



Calquera persoa que non poida cubrir as súas necesidades básicas, sempre que 
sexa maior de idade, estea empadroada en Galicia e teña ingresos por debaixo do 
125% da RISGA que lle correspondería percibir, ben sexa salario ou prestacións. 



3 Onde se solicitan? 



Nos servizos sociais dos concellos ou por rexistro da Xunta, do Concello... Lem- 
bra que has de quedar sempre cunha copia selada que especifique a data de entrega. 
Ademais dos requisitos obxectivos (padrón, ingresos, composición familiar, datos 
da vivenda...), a solicitude inclúe un informe coa valoración da traballadora social. 



4_ Teño un prazo para solicitala? 



NON. A convocatoria das axudas faise anualmente e o prazo está aberto durante todo o ano. 



5_ Canto tempo teño que esperar para que ma concedan? 



DOUS MESES. Teñen que notificarche a resolución no prazo máximo de dous me- 
ses desde que a solicitude entra na Xunta. Se nese prazo non recibes contestación, 
o silencio é negativo, polo que non tes outro remedio que agardar até que resolvan. 

Na práctica as concesións das AIS están a demorarse por máis de oito meses. 

flxudfls inclusión socinl 



6_ Podo pedir todas as axudas que precise? 



N0N.0artigo48.5daLeiestablecequesótesdereitoaunhaaxudaporanoparaamesmaf¡nal¡dade. 

Mentres non teñamos o decreto, a disposición transitoria primeira da lei limita o acceso ás 
AIS tanto nas contías como no tempo. 



7 Son estranxeira. Podo solicitar a AIS? 



Sl. Requiren seis de meses de antigüidade no padrón independente de se estás en situación 
regular ou non. 

rigo : 



: concEllo dc vig 



flxudfls EmErxEncifl 
municipñis 



1_ Quen pode solicitar unha AEM? 



Calquera persoa que se atope en situación de "necesidade social". Só se estable- 
cen como requisitos ser maior de idade e ter seis meses de antigüidade no padrón. 



2_ Se teño ingresos podo percibir unha AEM? 



Sl. Soamente se require que te encontres nunha situación de necesidade. Non 
se establece o tope de ingresos que se pode percibir nin a orixe dos mesmos. 



Exemplo: eu podo cobrar a RISGA, PNC,.. ou ter un traballo a mediaxornada, ou axorna- 
da completa, pero percibindo un salario moi baixo, e ter dereito a estas axudas, se a miña 
situación non me permite satisfacer as miñas necesidades básicas ou as da miña familia. 



Porén, aínda que as bases non establecen ningunha limitación, a día de hoxe, o Concello está 
a denegar axudas para alimentación se percibes un salario ou unha prestación periódica, 
como a RISGA. 



3_ Para que podo pedila? 



Para cubrir as túas necesidades básicas: gastos de aloxamento (alugueiro, cotas hipoteca- 
rias, pensións, débedas de comunidade, mobiliario de primeira necesidade), subministra- 
ción (luz, gas, auga), alimentación básica, atención sanitaria non cuberta polo SERGAS e 
outros gastos persoais. 



4_ Teño un prazo para solicitala? 



NON. A convocatoria das axudas faise anualmente e o prazo está aberto durante todo o ano. 



5_ Canto tempo teño que esperar para que ma concedan? 



TRES MESES. As bases reguladoras non establecen o pra- 
zo máximo para que che paguen a axuda, polo que hai que aplicar o pra- 
zo máximo xeral dos procedementos coa Administración, que é de tres meses. 

Porén, na práctica, o tempo de espera está a variar moito (desde unha semana a varios 
meses) dependendo de quen solicite a axuda, da súa situación ou de que Traballadora Social 
che leve o expediente. 



m 

6_ Se non me contestan, podo facer algo? 



Sl. Se non tes noticia despois de tres meses desde a solicitude, a túa axuda consíderase con- 
cedida por silencio administrativo, polo que terás que solicitar por escrito ese recoñecemento. 

Para isto, é imprescindíbel que no momento de presentar a axuda quedes cunha copia se- 
lada da solicitude en que conste a data de presentación. Ou ben, se é a traballadora social 
quen che tramita a solicitude, pídelle un xustificante onde conste a data e a axuda pedida. 

A día de hoxe, o Concello non está a aboar esas axudas nas que se pasa o prazo máxi- 
mo, polo que non terás máis remedio que acudir ao xulgado para esixir o seu pagamento. 



7 Teño que pasar si ou si pola Traballadora Social para solicitar a axuda? 



NON. Existe un impreso normalizado para a solicitude das AEM, e as bas- 
es permiten que se poidan presentar no rexistro do Concello ou nas UTS. 

Porén, todas as solicitudes (presentes onde as presentes) chegan á traballado- 
ra social de referencia, para que emita unha proposta de resolución que en úl- 
tima instancia resolve unha comisión que se reúne todas as semanas no concello. 



8_ Podo pedir todas as axudas que precise? 



NON. As bases limitan a contía total das axudas que se dan, de tal maneira que, se- 
gundo a finalidade, non se poden superar determinados límites mensuais e anuais. 



Á CONCELLERÍA DE BENESTAR SOCIAL DO CONCELLO DE VIGO 



N° Expediente: 

, maior de idade, con DNI , 

e enderezo a efectos de notificación en , 

de Vigo, perante este departamento municipal comparezo, e aos efectos oportunos, 

EXPOÑO: 

Que por medio deste escrito veño a solicitar a concesión por silencio administrativo da AXUDA DE EMERXENCIA 

MUNICIPAL, requirida por esta parte en data , no expediente n° 931 1 2/301 . 

Solicitude que baseo nos seguintes 
FEITOS 



PRIMEIRO. Con data , presentei perante o Rexistro Xeral do Concello de Vigo, solicitude normalizada 

dunha Prestación Individual non periódica de Emerxencia Social para . 

Achégase como Documento n° 1 , a copia da referida solicitude. 

SEGUNDO. Dito expediente atópase pendente de resolver, sen que, a día de hoxe, se me teña notificada resolución nin- 
gunha ao respecto. 

TERCEIRO. Que a prestación solicitada se encontra regulada no "MARCO DE ACTUACIÓN DO PROGRAMA DE PRES- 
TACIÓNS INDIVIDUAIS MUNICIPAIS NON PERIÓDICAS DE EMERXENCIA SOCIALPARA 0AN02014", aprobado en 
Xunta de Goberno Local de 1 9/1 2/2.01 3. 

Que ditas bases reguladoras, establecen, na base novena, que a Concellería Delegada da Area Política de Benestar Social 
sera' a competente para resolver a aprobación ou denegación das axudas. Esta resolución será notificada regularmente 
aos interesados nos termos previstos nos artigos 58 e 59 da Lei 30/1992 de 26 de novembro, de Réxime Xurídico das 
Adminlstracións Públicas e do Procedemento Adm/n/strat/vo Común. 

Que nas bases non se establece o prazo máximo de resolución dos expedientes das axudas, polo que resulta de aplicación 
o disposto no artigo 42.3 da citada Lei 30/92 que dispón: 

"Cando as normas reguladoras dos procedementos non fíxen o prazo máximo, este será de tres meses. 

Este prazo contarase: 

a) Nos procedementos iniciados de oficio, desde a data do acordo de iniciación. 

b) Nos iniciados á solicitude do interesado, desde a data en que a solici- 
tude tivo entrada no rexistro do órgano competente para a súa tramitación." 



Así mesmo, o artigo 43 da Le¡ 30/92 dispón que: "Nos procedementos iniciados á solicitude do interesado, sen prex- 
uízo da resolución que a Administración debe ditar na forma prevista no apartado 3 deste artigo, 0 VENCEMENTO DO 
PRAZO MÁXIMO SEN TERSE NOTIFICADO RESOLUCIÓN EXPRESA LEXITIMA AO INTERESADO OU INTERESADOS 
QUE TIVESEN PRESENTADO A SOLICITUDE PARA ENTENDELA ESTIMADA POR SILENCIO ADMINISTRATIVO ". 

CUARTO. Que, en aplicación das normas transcritas, e transcorridos 3 meses sen se me notificar resolución ningunha 
sobre a miña solicitude, a mesma debe entenderse estimada por silencio administrativo, e, polo tanto, concedida a axuda 
para alimentación básica interesada. 

Que, non pode admitirse que, nunha materia como o Benestar Social, o Concello de Vigo esgote os prazos máximos de 
resolución e atrase, así, a concesión das Axudas de Emerxencia Municipal que están destinadas a paliar a grave situación 
de empobrecemento e precariedade na que se ven obrigadas a vivir moitas das persoas desta cidade. 

Natramitación destas prestacións individuais, tan importante é a contía das mesmas como a celeridade na súa concesión, 
co fin de que poidan chegar a ser mecanismos eficaces para impedir graves situacións de urxencia vital. 

Polo exposto, 
SOLICITO: 

Que se admita este escrito presentado e, no seu oportuno mérito, teña por solicitada a concesión por silencio admin- 
istrativo da Axuda de Emerxencia Municipal presentada por esta parte no expediente de referencia, e tras os trámites 
oportunos, dite resolución pola que ACORDE conceder a axuda solicitada de forma inmediata. 

Vigo, de de 20 



Asinado 

PENSIÓNS NON CONTRIBUTIVAS (PNC) 



Pensión mensual cuxa contía é 365€ en catorce pagamentos. Tramítase na Xunta de Galicia 
e poden solicitala: 

- Persoas maiores de 65 anos que non teñan cotizado, ou que cotizasen menos do nece- 
sario para acceder a unha pensión contributiva e que se atopen en situación necesidade. 

- Persoas con discapacidade igual ou superior ao 65% e con ingresos inferiores aos da 
contía da PNC. 



RENDA ACTIVA DE INSERCION (RAI) - (SEPE) 



Prestación mensual de 426 € para persoas desempregadas que non teñan dereito á pres- 
tación nin ao subsidio e que non teñan rendas superiores a 483,98 € mensuais. 

Requisitos xerais: estar desempregado, ter máis de 45 anos e levar inscrito un ano como 
demandante de empregos. Sen teren os 45 anos poden solicitala as vítimas de violencia 
machista e persoas con grao de discapacidade igual ou superior ao 33%. 

Concédese por un tempo máximo de once meses. 



"AXUDA FAMILIAR" (Subsidio por desemprego) -(SEPE) 



Prestación mensual (426 €) para desempregadas que esgoten a prestación por desem- 
prego, que non teñan rendas superiores a 483,98 € mensuais e teñan cargas familiares. 

Concédese por seis meses, prorrogábeis por outros dous períodos de seis meses (xeral: 
máximo 18 meses e nalgúns casos 24 meses). 



PROGRAMA PREPARA - (SEPE) 



Prestación mensual de 399 € para persoas que non teñan ingresos superiores a 483 €/ 
mes. Teñen que estar desempregadas, esgotar a prestación e o subsidio por desemprego, 
ter cargas familiares e parados de longa duración (máis de 12 dos últimos 18 meses). 



EXENCIÓN DE PAGO DO CANON DA AUGA - Xunta de Galicia 



Parafamilias con ingresos que non superen o IPREM (532.51 €) equeestean acobrar unha 
PNC ou RISGA, ou se atopen en desemprego. 

TARXETA SOCIAL DO VITRASA 



AbonoconrebaixanoprezodaviaxeparapersoasquecobrenosubsidiopordesempregoouRISGA. 



EXENCIÓN DA TAXA DE RECOLLIDA DE LIXO DE VIVENDAS 



Preséntase no concello e o prazo está aberto os meses de outu- 
bro, novembro e decembro. Os solicitantes non poden superar, por per- 
soa, os 3.934 € brutos anuais (6.155 € se son familias numerosas). 

xuntfl e concEllo 



XUNTA DE GALICIA 

As dependencias da Consellería de Benestar da Xunta en Vigo están no primei- 
ro andar do edificio administrativo da rúa Concepción Areal, 8 (tel. 986 817 237). 
Se tes que entregar algún documento relacionado coa RISGA ou AIS, faino por rexis- 
tro; e se tes dúbidas sobre o estado da túa solicitude, consúltao no primeiro andar. 



CONCELLO DE VIGO. Benestar Social 

As dependencias centrais de Benestar Social do Concello de Vigo están no edificio do 
concello, tras o ascensor e no primeiro andar. 

986 810 129 | email: ofi.bensocial@vigo.org 
UNIDADES DE TRABALLO S0CIAL (UTS) 

Segundo o enderezo do nosos padrón temos asignada unha Unidade de Traballo Social 
(UTS) , dependencias onde atenden as traballadoras sociais do Concello de Vigo. En Vigo hai 
varias UTS espalladas pola cidade: 

UTS Coia | Litoral | Castrelos | Industria | Balaídos - Comesaña 

Rúa Quintela n° 31 , baixo. 
986 298 118 

UTS Casco Vello | Centro | 0 Castro | Areal Independencia 

Praza da Princesa n° 7, baixo. 
986 438 492 

UTS Rivera Atienza | Lavadores | Calvario | Cabral Candeán 

Avenida E. Martínez Garrido n° 21 , interior. 
Teléfono: 986 280 301 

UTS Teis | Travesía 

Rúa Doutor Corbal n° 21 , baixo. 
986 273 606 

UTS Sur 

Praza do Rei n° 2 
986 810 288 

Podes consultar a Unidade de Traballo Social (UTS) que che corresponde nesta ligazón: 
http://hoxe.vigo.org/pdf/social/rueiro3.pdf 

A Renda Básica das iguais (RBis) 



Definimos a Renda Básica das iguais como o dereito que ten cada persoa, polo feito de 
nacer, a percibir unha cantidade periódica para cubrir as súas necesidades materiais. 

Unhas letras de Manolo S. Bayona, compa de Baladre, servirán de achegamento á RBis. 

Os modelos de renda básica que chamamos "febles" poden ser facilmente incorporados aos 
valores do sistema, como un elemento máis da asistencia social, alén de conter contradi- 
cións e portas falsas. Así, desde Baladre propoñemos unha ferramenta para a transforma- 
ción do sistema capitalista: a Renda Básica das Iguais (RBis). 

Se é o propio modelo o que produce e necesita a pobreza e a exclusión social, temos que 
afondar en espazos de autonomía que nos leven cara a un horizonte de sociedade diferente. 
Desde Baladre entendemos a RBis non como un fin en si mesma, senón como un instru- 
mento fundamental que nos axude a romper os mecanismos de explotación. Por unha parte, 
deixar de estar atados á escravitude do salario para satisfacer as necesidades materiais fun- 
damentais.; por outra, construír outras relacións sociais á marxe da lóxica do produtivismo 
e o consumismo, en que o valor do traballo sexa social e non individual. Finalmente, afondar 
na liberdade real das persoas, xa que asegura a base material para poder gozar de todos 
os demais dereitos humanos. 

As características instrumentais e políticas que definen a RBis fronte aos modelos febles son: 

.: Individual: a persoa coma suxeito de dereito en igualdade, non a familia. 

.: Universal: para todas, sen motivos de exclusión, independente da situación persoal. 

.: Incondicional: isto é, non suxeita a contrapartidas nin laborais nin de ingresos. 

.: Equitativa: a contía será igual para todas as persoas, como mínimo, o equivalente ao 
limiar da pobreza (50% da renda per cápita). 

.: Refundición das prestacións actuais (ingresos de inserción, subsidios de desemprego ou 
agrarios, pensións...) 

.: Fondo social: unha porcentaxe da RBis individual iría constituír un Fondo de Renda Básica 
para mellorar os bens colectivos. Todas as persoas terían o dereito a participar e decidir 
como se asignan as partidas. 

.: Desde a base social: a RBis nace cunha idea fundamental de mobilización desde as per- 
soas e movementos sociais, de abaixo a arriba (Iglesias Fernández, 2003). 

Así pois, esta proposta será válida en tanto nos sirva para artellar procesos sociais antago- 
nistas, que vaian construíndo aquí e agora os retallos de algo novo, máis xusto e igualitario 
para todas. 

Porque entendemos que vivir con dignidade é un dereito fundamental que non se pode aca- 
dar sen eliminar de raíz as profundas desigualdades que nos oprimen, mais que tampouco 
pode chegar se as persoas non nos facemos protagonistas da nosa propia emancipación. 

Por outro lado, as oficinas ou puntos de información pretenden achegar á xente a informa- 
ción sobre os recursos e as axudas sociais á xente, sempre partindo de que son un dereito, 
ao igual que o son a educación ou a saúde. Romper a idea de "culpabilización individual" 
que socialmente se lles presenta e devolvela desde a lóxica da inxustiza social. 

As oficinas e puntos de información sobre dereitos poden ter unha dobre función: por unha 
banda, ofrecer información de utilidade ás persoas que buscan unha axuda, en clave co- 
lectiva; e por outra banda, permite conectar coa realidade que vive moita xente e de que 
maneira se está dando resposta desde os servizos sociais e os seus actuais recursos para 
a inclusión social. 

Este é o aspecto que permite xerar o paso seguinte e que nos parece que é o outro punto 
forte das oficinas, o de xerar mobilización social a través da visualización e a denuncia. Facer 
visíbeis as situacións inxustas e denunciar que son insuficientes as respostas que se dan se 
queremos camiñar cara á xustiza social. 

Esta visualización e denuncia, articuladas en campañas polos dereitos sociais ou pola redis- 
tribución da riqueza, son as que empurran a pasar das RMis como instrumentos de cohesión 
e control social á RBis como ferramenta para o cambio social. 

Iniciativas deste tipo que xurdiron e que están a traballar neste liña na actualidade serían: 
en Barakaldo, a oficina do colectivo "Berri-Otxoak" que leva funcionando desde novembro 
de 1997; en Málaga, no barrio de Palma Palmilla, localízase o punto de información "En- 
contraste"; en Xixón atópase a Oficina de Información sobre dereitos e recursos sociais "La 
Espiral"; na Orotava (Tenerife), desde "La Casa", a Asemblea Canaria pola redistri bución 
da riqueza; ou nas distintas oficinas en diversos lugares de Cataluña e tamén persoas de 
Zambra en Cuenca. Son iniciativas que desde realidades e contextos concretos e particula- 
res (cidades, vilas, barrios ou comarcas) propoñen a mobilización cara á Renda Básica das 
Iguais desde a esixencia dos dereitos a uns ingresos suficientes. 

: A OFICINA DE DEREITOS SOCIAIS DE COIA E AS ASEMBLEAS POLOS DEREITOS SOCIAIS :. 



Comezamos a nosa andaina a finais de 2007, cando o despacho da traballadora social que 
viña fundonando na parroquia do Cristo da Vitoria de Coia se transformou en punto 
de información sobre dereitos sociais. Tras esta mudanza estaban as vivencias e reflexións 
de anos de loitas veciñais, de vida comunitaria, de contacto coa dor provocada polos dife- 
rentes poderes, de relacións con grupos/persoas opostos ao capitalismo. . . 

A nosa referencia nos comezos foi o traballo da xente de Berri-Otxoak, primeiro punto no 
Estado español e, por suposto de Baladre, coordinación de loitas contra o paro, o empo- 
brecemento e a exclusión social. Na nosa cidade as compañeiras do Grupo de Axitación 
Social (G.A.S.) e o apoio da comunidade do Cristo da Vitoria foron claves para chegarmos 
a este momento de tanta actividade compartida. 

Tentamos ofrecer información alternativa sobre axudas sociais, denunciar e visualizar a dor 
inflixida e artellar loitas/resistencias desde abaixo por medio do apoio mutuo. 

As tardes dos luns estamos en Coia para intercambiar información coas persoas que se 
achegan, nunha lóxica que procura sermos máis fortes á hora de defender as nosas vidas 
e uns dereitos acosadísimos. Ademais da información sobre dereitos sociais, contamos cun 
espazo específico de asesoría xurídica. Varias compas avogadas resolven dúbidas e artellan 
resistencias desde o Dereito. 

Estas tarefas fiadas coas campañas de denuncia, charlas, presenza na rede... foron nas 
que estivemos até máis ou menos finais de 201 2. A partir desa data a ODS-Coia comeza a 
diluírse nunha dinámica asemblearia desde a cal loitar polos dereitos sociais de todas, coa 
Renda Básica das iguais coma un das súas bandeiras máis recoñecíbeis. 



0 PUNTO (Información e asesoría xurídica) 

LUNS de 1 7.00 a 19.00 

Nos locais da parroquia do Cristo da Vitoria (Baiona 9 b en Coia, VIG0) 

ASEMBLEAS POLOS DEREITOS SOCIAIS 

MARTES cada 1 5 días a partir das 1 7.00 

Nos locais da parroquia do Cristo da Vitoria (Baiona 9 b en Coia, VIG0) 
CONTACTO 

web: odscoia.arkipelagos.net 
email: odscoia@riseup.net 
twitter: @odscoia 

teléfonos: 696 618 732 - 679 758 663 

rGALIZA 

Comunidade "Cristo da Victoria" Coia :: 

www.comunidadebasecoia.org 

Grupo Axitación Social (GAS) :: 

grupodeaxitacionsocial.blogspot.com 

Colectivo IMÁN :: 

https://es-la.facebook.com/autoaxudaimanvigo 

Plataforma de Afectados pola Hipoteca de Vigo-Tui e Baixo Miño :: 

https://stopdesahuciostbm.wordpress.com 

.: OUTROS 

Argilan :: 

www.argilan-esk.org 

Asamblea Canaria por el Reparto de la Riqueza :: 

www.asambleacanariaporelrepartodelariqueza.org 

Asociación contra a Exclusión ALAMBIQUE :: 

www.asociacionalambique.blogspot.com 

Baladre :: 

www.coordinacionbaladre.org 

Berri Otxoak :: 

www.nodo50.org/berri_otxoak 

Renda Básica das Iguais - Baladre :: 

rentabasicadelasiguales.coordinacionbaladre.org 

Renda Básica das Iguais por José Iglesias :: 

www.rentabasica.net 

Seminari d'economia critica Taifa :: 

seminaritaifa.org 

Zambra :: 

asociacionzambra.blogspot.com 

Qlosflrio 

AEM: Axudas de Emerxencia Municipal 

AES: Axudas de Emerxencia Social 

AIS: Axudas de Inclusión Social 

IPREM: Indicador Público de Rendas de Efectos Múltiples 

ODS: Oficina de Dereitos Sociais 

PNC: Prestacións Non Contributivas 

RAI: Renda Activa de Inserción 

RBis: Renda Básica das iguais 

RISGA: Renda de Integración Social de Galicia 

SEPE: Servizo Público de Emprego Estatal 

SERGAS: Servizo Galego de Saúde 

UE: Unión Europea 

UTS: Unidades de Traballo Social 



